སྒྲུབ་པ་བཀའ་བརྒྱད་ཀྱི་གསོལ་འདེབས་བྱིན་རླབས་ཐོགས་མེད་ཅེས་བྱ་བ་ཧཱུྃ་ནག་བདེ་གཤེགས་སྙིང་པོ་རྩལ་གྱིས་མཛད་པ་བཞུགས་སོ།།།བདེ་གཤེགས་ཞི་ཁྲོ་སྒྲུབ་པ་བཀའ་བརྒྱད་ཀྱི།།དཀྱིལ་འཁོར་ལྷ་ལ་གུས་པས།
ཕྱག་འཚལ་ལོ།།འདི་རུ་གང་ཞིག་གཏེར་ཁ་གསར་རྙིང་གི།།བཀའ་བརྒྱད་རྒྱས་བསྡུས་གང་ལའང་སྦྱར་རུང་བའི།།གསོལ་འདེབས་བྱིན་རླབས་ཐོགས་མེད་རྒྱས་བསྡུས་གསུམ།།དེ་ལ་དང་པོ་ཧཱུཾ་སྒྲུབ་གསོལ་འདེབས་ནི།ཨོཾ་ཨཱཿ
ཧཾ།ཀུན་བཟང་ཆེ་མཆོག་བཀའ་བརྒྱད་ལྷ་རྣམས་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུཾ་ཧཱུཾ་ཧཱུཾ།རྡོ་རྗེ་ཐོད་ཕྲེང་རིག་པ་འཛིན་རྣམས་ལ།།གསོལ་བ་འདེབས་སོ་རྣལ
འབྱོར་བྱིན་གྱིས་རློབས།།ཧཱུཾ་ཧཱུཾ་ཧཱུཾ།ལས་ཀྱི་དབང་མོ་མཁའ་འགྲོའི་ཚོགས་རྣམས་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུྃ་ཧཱུྃ་ཧཱུཾ།འཇམ་དཔལ་བཤེས་གཉེན་གྲུབ
ཆེན་བརྒྱད་རྣམས་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུཾ་ཧཱུཾ་ཧཱུཾ།པད་འབྱུང་ཆོས་རྒྱལ་ཡོངས་རྫོགས་བཀའ་བ་བ་ལ།།གསོལ་བ་འདེབས་སོ་རྣལ་འབྱོར་བྱིན་གྱིས
རློབས།།ཧཱུཾ་ཧཱུཾ་ཧཱུཾ།སངས་རྒྱས་ཡེ་ཤེས་བཀའ་བབ་བརྒྱད་རྣམས་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུཾ་ཧཱུཾ་ཧཱུཾ།ཡང་སྦྲུལ་གཏེར་སྟན་ཆོས་བདག་བཅས་རྣམས

ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུྃ་ཧཱུཾ་ཧཱུཾ།རྩ་བའི་བླ་མ་བརྒྱུད་པ་དགུ་ལྡན་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུཾ་ཧཱུྃ་ཧཱུཾ།དམ་ཚིག
གཅིག་པའི་རྡོ་རྗེ་མཆེད་རྣམས་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུཾ་ཧཱུཾ་ཧཱུཾ།བཀའ་འདུས་ཆོས་མཆོག་རྒྱུད་ལུང་མན་ངག་ལ།གསོལ་བ་འདེབས་སོ་རྣལ་འབྱོར
བྱིབྱིནྡ་གྱིས་རློབས།།ཧཱུཾ་ཧཱུཾ་ཧཱུཾ།བདེ་གཤེགས་འདུས་པ་ཞི་ཁྲོ་མོངས་རྫོགས་ལ།།གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུཾ་ཧཱུཾ་ཧཱུཾ།བཀའ་བརྒྱད་བྱེ་བྲག་བཀའ་སྲུང་རྒྱ་མཚོ
༢གསོལ་བ་འདེབས་སོ་རྣལ་འབྱོར་བྱིན་གྱིས་རློབས།།ཧཱུྃ་ཧཱུྃ་ཧཱུཾ།དེ་ལྟར་གསོལ་བ་བཏབ་པའི་བྱིན་རླབས་ཀྱིས།།བདག་གི་ལུས་ངག་ཡིད་གསུམ་སྒྲིབ་སྦྱོང་ཞིང་།།ཁྱེད་ཀྱི་སྐུ
གསུང་ཐུགས་དང་དབྱེར་མེད་པར།།དངོས་གྲུབ་ཡོངས་རྫོགས་ཐོབ་པར་བྱིན་གྱིས་རློབས།།ཧཱུཾ་ཧཱུཾ་ཧཱུྃ།ཅེས་པ་འདི་ཉིད་ཧཱུཾ་སྦུབ་ཙམ་ཞིག་དང་།།ལས་བྱང་ཆུང་ངུ་སྤོས་མེད་དོན་དུ་སྦྱར།།